Kaupunki suunnittelee Suvilahden kaasukelloihin suurta konserttisalia – otettaisiin käyttöön neljän vuoden kuluttua - Kulttuuri - Helsingin Sanomat
Kulttuuri Kaupunki suunnittelee Suvilahden kaasukelloihin suurta konserttisalia – otettaisiin käyttöön neljän vuoden kuluttua
Kaupunki suunnittelee Suvilahden kaasukelloihin suurta konserttisalia – otettaisiin käyttöön neljän vuoden kul
Suvilahden tyhjillään oleviin kaasukelloihin suunnitellaan konserttisaleja, joissa olisi tilaa yhteensä jopa 4 000 katsojalle. Nuorisoasiainkeskus esittää nuorisolautakunnalle torstaina, että Helsingin kaupunki jakaisi tilat yhdessä Elävän musiikin yhdistys Elmu ry:n kanssa. Tavoitteena on, että salit otettaisiin käyttöön neljän vuoden päästä. Suunnitelman mukaan molempiin kaasukelloihin tulisi toimintaa. Tiiliseen kaasukelloon olisi kaupungin mukaan tarkoitus rakentaa 500 hengen sali vahvistetulle musiikille ja 600 henkilön sali teatterille. Tämän lisäksi Elävän musiikin yhdistys Elmu tekisi teräksiseen kaasukelloon 3 000 hengen konserttisalin. Uuden tilan olisi tarkoitus korvata Elmun nykyään isännöimä Nosturi, jota ollaan purkamassa kahden asuintalon tieltä.
Kaupungin mukaan Helsingistä puuttuu tällä hetkellä vastaavan kokoinen, jäähallia pienempi keikkapaikka. Teräksisessä kaasukellossa voitaisiin nuorisoasiainkeskuksen mukaan järjestää myös suuren kokoluokan festivaaleja talvisin.
Kaasukellojen remontoiminen tarkoittaisi nuorisoasiankeskukselle kulttuuriareena Gloriasta ja toimintakeskus Hapesta luopumista. ”Helsingissä on jatkuva tarve nuorten tapahtumatiloille, joissa toiminta on omaehtoista ja nuorten tekemää. Gloria ja Happi ovat kaupungin ulkopuolisia vuokratiloja, joille tarvitaan jossain vaiheessa korvaavat paikat”, Helsingin nuoriso­asiainkeskuksen osastopäällikkö Mikko Vatka http://www.hs.fi/haku/?search-term=mikko+vatkasanoo.
Kaasukellot ovat suojeltuja rakennuksia, joiden kunnostamiseen kaupunki on velvoitettu.
Rakennusten korjauksen hintalappu pyörii 25 miljoonassa eurossa. Pelkkä peruskorjaus ja puhdistus maksaisi kaupungin arvion mukaan 9–10 miljoonaa euroa, jonka lisäksi uusien tilojen rakennuskustannukset olisivat noin 15 miljoonaa euroa.
”Tilat tukevat Suvilahden kehittymistä kohti Helsingin uutta tapahtumakeskusta”, Vatka sanoo.
Nuorisoasiakeskus ehdottaa tilojen jakamista nuorisolautakunnalle torstaina.
Seuraa suvilahti